19 Oktober

19 Oktober merupakan hari ke-292 (hari ke-293 dalam tahun lompat) dalam kalendar Gregory. Tinggal 73 hari sebelum memasuki tahun selepasnya.

Hari ini juga merupakan:
 Hari Perlembagaan di Niue (1974)
 Hari Ibu Teresa di Albania.

Peristiwa 

 202 SM - Prokonsul Scipio Africanus dari Republik Rom menewaskan Hannibal dan orang Carthage dalam Pertempuran Zama, mengakhiri Perang Punic Kedua.
 1469 - Fernando II dari Aragón mengahwini Isabel I dari Castilla (gambar), membuka jalan ke arah penyatuan Aragon dan Castilla menjadi Sepanyol.
 1781 - Perang Revolusi Amerika: Tentera British pimpinan Lord Charles Cornwallis secara rasminya menyerah kepada tentera Perancis-Amerika Syarikat pimpinan George Washington, menamatkan Pengepungan Yorktown.
 1927 - Pemerintah British yang diwakili Hugh Clifford dan Sultan Johor, Sultan Ibrahim ibni Almarhum Sultan Abu Bakar menandatangani perjanjian bertujuan menetapkan sempadan perairan di antara Singapura dengan kawasan-kawasan jajahan negeri Johor.
 1943 - Antibiotik pertama untuk batuk kering, Streptomisin (gambar model), diasingkan oleh penyelidik di Universiti Rutgers, New Jersey.
 1987 - Indeks Perindustrian Dow Jones jatuh 22.6% pada Isnin Hitam, ketika itu kemerosotan satu-hari terbesar dalam sejarah pasaran saham.
 2010 - Kerajaan India mengeluarkan satu laporan berkenaan serangan Mumbai 2008, merumuskan bahawa Lashkar-e-Taiba mendapat sokongan agensi risikan Pakistan.

Kelahiran 
 1909 - Muhammad Ali Bogra, Perdana Menteri Pakistan ke-3

Kematian 
 1961 - Sergio Osmena, Presiden Filipina ke-4
 2017 - Datuk Sony Abdullah, seorang pelakon dari Malaysia.

Oktober
Hari dalam tahun